**บทนำ**

 ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ กำหนดให้ดำเนินการจัดทำแผนยุทธศาสตร์ แผนพัฒนาสี่ปี และแผนการดำเนินงาน เพื่อเป็นการกำหนดทิศทางในการพัฒนาให้สอดคล้องซึ่งกันระหว่างแผนยุทธศาสตร์การพัฒนา แผนพัฒนาท้องถิ่น (พ.ศ.2566-2570) และงบประมาณรายจ่ายประจำปี ๒๕๖6

 เพื่อให้การดำเนินการพัฒนาองค์การบริหารส่วนตำบลเป็นไปตามยุทธศาสตร์การพัฒนาที่วางไว้ และให้เป็นไปตามระเบียบกระทรวงมหาดไทยว่า ด้ายการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ หมวด ๕ ซึ่งกำหนดให้องค์การบริหารส่วนตำบลจัดทำแผนการดำเนินงาน

**วัตถุประสงค์ของการจัดทำแผนการดำเนินงาน**

 แผนการดำเนินงาน มีจุดมุ่งหมายเพื่อแสดงถึงรายละเอียดกิจกรรม/โครงการพัฒนาที่ดำเนินการจริงทั้งหมดในพื้นที่ขององค์การบริหารส่วนตำบลภูเวียง ประจำปีงบประมาณ พ.ศ. ๒๕๖6 แผนการดำเนินงานเป็นเอกสารที่ระบุแผนงาน/โครงการพัฒนา/กิจกรรม ทั้งหมดที่จะดำเนินการในปีงบประมาณ พ.ศ. ๒๕๖6 ทำให้แนวทางการดำเนินงานขององค์การบริหารส่วนตำบลภูเวียงมีความชัดเจนในการปฏิบัติมากขึ้น มีการประสานและบูรณาการ การทำงานกับหน่วยงานและการจำแนกรายละเอียดต่างๆ ของแผนงาน/โครงการ/กิจกรรม ในแผนการดำเนินงานจะทำให้การติดตามประเมินผลเมื่อสิ้นปีงบประมาณมีความสะดวกยิ่งขึ้น

**ขั้นตอนการจัดทำแผนการดำเนินงาน**

จากการทรวงมหาดไทยว่าด้วยการจัดทำแผนพัฒนาขององค์การส่วนปกครองท้องถิ่น พ.ศ. 2548 ข้อ 26 และฉบับที่ 2 พ.ศ. 2559 ข้อ 12 ได้กำหนดให้การจัดทำแผนดำเนินงาน ให้ดำเนินการตามระเบียบนี้ โดยมีขั้นตอนการดำเนินการดังนี้

 ขั้นตอนที่ ๑ การเก็บรวบรวมข้อมูลโดยคณะกรรมการสนับสนุนการพัฒนาขององค์การบริหารส่วนตำบลภูเวียง เก็บรวบรวมข้อมูลโครงการพัฒนาที่จะมีการดำเนินการจริงในพื้นที่ทั้งที่เป็นโครงการขององค์การบริหารส่วนตำบลเองและโครงการของหน่วยงานอื่น ๆ ที่ต้องการดำเนินการในพื้นที่ขององค์การบริหารส่วนตำบลภูเวียง แล้วจัดทำแผนการดำเนินงานเสนอต่อคณะกรรมการพัฒนาท้องถิ่น

 ขั้นตอนที่ ๒ การจัดทำร่างแผนการดำเนินงาน โดยคณะกรรมการสนับสนุนการพัฒนาองค์การบริหารส่วนตำบลภูเวียงจัดทำร่างแผนการดำเนินงานโดยพิจารณาจัดหมวดหมู่ให้สอดคล้องกับยุทธศาสตร์และแนวทางการพัฒนาขององค์การบริหารส่วนตำบลกำหนดไว้ในแผนยุทธศาสตร์การพัฒนา และแผนพัฒนาท้องถิ่น

 ขั้นตอนที่ ๓ การพิจารณาร่างแผนการดำเนินงาน คณะกรรมการสนับสนุนการจัดทำแผนพัฒนาองค์การบริหารส่วนตำบล นำร่างแผนการดำเนินงานเสนอคณะกรรมการพัฒนาองค์การบริหารส่วนตำบล ภูเวียง

 ขั้นตอนที่ ๔ การประกาศแผนการดำเนินงาน คณะกรรมการพัฒนาองค์การบริหารส่วนตำบลภูเวียงพิจารณาร่างแผนการดำเนินงาน แล้วเสนอผู้บริหารองค์การบริหารส่วนตำบลประกาศเป็นแผนดำเนินงาน ประจำปี พ.ศ.๒๕๖6 และปิดประกาศโดยเปิดเผยให้ประชาชนทราบและสามารถตรวจสอบได้

**ประโยชน์ของแผนดำเนินงาน**

 ๑. แสดงถึงความชัดเจนในการนำแผนยุทธศาสตร์และแผนพัฒนาท้องถิ่นไปสู่การปฏิบัติ

 ๒. แสดงถึงความสอดคล้องระหว่างแผนยุทธศาสตร์การพัฒนาแผนพัฒนาท้องถิ่น และงบประมาณรายจ่ายประจำปี

 ๓. เพื่อสะดวกในการปฏิบัติงานตามโครงการต่างๆ

 ๔. ทำให้สะดวกในการติดตามและประเมินผลการดำเนินงานตามแผนงาน/โครงการพัฒนา/กิจกรรม ในปีนั้น